पाएं अपने शहर की ताज़ा ख़बरें और फ्री ई-पेपरडाउनलोड करें
शुक्रवार को एक शिक्षक सहित दो लोगों की मौत हो गई। इसमें पकरिया गांव के 40 वर्षीय युवक है, जबकि दूसरी मौत सोनडीहा गांव के 36 वर्षीय शिक्षक की हुई है। शिक्षक शंभूगंज प्रखंड में प्राथमिक विद्यालय मेहरपुर में कार्यरत थे। अस्पताल प्रबंधक संजय कुमार सिंह ने भी मौत की पुष्टि की है। जानकारी के अनुसार कदराचक गांव का युवक पांच दिन पूर्व संक्रमित हुआ था। चिकित्सक की सलाह पर वे घर पर आइसोलेट थे। गुरुवार को जब युवक को सांस लेने में तकलीफ होने लगा तो स्वजनों ने आनन-फानन में सीएचसी लाया। जब तक कि चिकित्सक ऑक्सीजन लगाने की तैयारी करते युवक ने दम तोड़ दिया। वहीं सोनडीहा का शिक्षक भी पिछले एक सप्ताह से संक्रमण से पीड़ित थे। घर पर ही उपचार चल रहा था। एक दिन पहले हालत बिगड़ने पर स्वजनों ने मायागंज में भर्ती कराया। जहां शुक्रवार की सुबह शिक्षक ने दम तोड़ दिया। इस तरह प्रखंड में कोरोना से मरने वालों का आंकड़ा दहाई अंकों में पहुंच गया है। सोनडीहा गांव के शिक्षक की मौत की खबर सुनते ही प्रखंड शिक्षक संघ में शोक की लहर दौड़ पड़ी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn